CELEX: 62012CA0249
Language: hu
Date: 2013-11-07 00:00:00
Title: C-249/12. és C-250/12. sz. egyesített ügyek: A Bíróság (harmadik tanács) 2013. november 7-i ítélete (az Înalta Curte de Casație și Justiție (Románia) előzetes döntéshozatal iránti kérelme) — Corina-Hrisi Tulică kontra Agenția Națională de Administrare Fiscală — Direcția Generală de Soluționare a Contestațiilor (C249/12. sz. ügy), Călin Ion Plavoșin kontra Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12. sz. ügy) (Adózás — Héa — 2006/112/EK irányelv — 73. és 78. cikk — Természetes személyek által teljesített ingatlanügyletek — Ezen ügyletek adóköteles ügyletnek való minősítése — A fizetendő héa meghatározása abban az esetben, ha a felek a szerződés megkötésekor nem tüntették fel a héát — Az eladó azon lehetőségének megléte vagy hiánya, hogy a héát a vevővel megtéríttesse — Következmények)

11.1.2014   
            
            
               HU
            
            
               Az Európai Unió Hivatalos Lapja
            
            
               C 9/10
            
         A Bíróság (harmadik tanács) 2013. november 7-i ítélete (az Înalta Curte de Casație și Justiție (Románia) előzetes döntéshozatal iránti kérelme) — Corina-Hrisi Tulică kontra Agenția Națională de Administrare Fiscală — Direcția Generală de Soluționare a Contestațiilor (C249/12. sz. ügy), Călin Ion Plavoșin kontra Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12. sz. ügy)
   (C-249/12. és C-250/12. sz. egyesített ügyek) (1)
   
   (Adózás - Héa - 2006/112/EK irányelv - 73. és 78. cikk - Természetes személyek által teljesített ingatlanügyletek - Ezen ügyletek adóköteles ügyletnek való minősítése - A fizetendő héa meghatározása abban az esetben, ha a felek a szerződés megkötésekor nem tüntették fel a héát - Az eladó azon lehetőségének megléte vagy hiánya, hogy a héát a vevővel megtéríttesse - Következmények)
   2014/C 9/14
   Az eljárás nyelve: román
   
      A kérdést előterjesztő bíróság
   
   Înalta Curte de Casație și Justiție
   
      Az alapeljárás felei
   
   
      Felperesek: Corina-Hrisi Tulică (C-249/12. sz. ügy), Călin Ion Plavoșin (C-250/12. sz. ügy)
   
      Alperesek: Agenția Națională de Administrare Fiscală — Direcția Generală de Soluționare a Contestațiilor (C-249/12. sz. ügy), Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12. sz. ügy)
   
      Tárgy
   
   Előzetes döntéshozatal iránti kérelem — Inalta Curte de Casație și Justiție — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 73. és 78. cikkének értelmezése — Adóalap — Természetes személyek által teljesített, nem héaköteles ingatlanügyletek — Ezen ügyleteknek a nemzeti hatóságok általi, adóköteles ügyletekké való átminősítése– Az adóalap meghatározása abban az esetben, ha a szerződés megkötésekor a héát nem tüntették fel — A héa szerződéses árból való levonása vagy a vevő által fizetett teljes árhoz való hozzáadása
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelvet és különösen annak 73. és 78. cikkét úgy kell értelmezni, hogy amennyiben valamely dolog árát a felek úgy határozták meg, hogy egyáltalán nem tüntették fel a hozzáadottérték-adót, és az említett dolog eladója az a személy, aki köteles az adóköteles ügylet utáni hozzáadottérték-adó megfizetésére, abban az esetben, ha az eladónak nincs lehetősége arra, hogy az adóhatóság által követelt héát a vevővel megtéríttesse, a felek által meghatározott árat úgy kell tekinteni, mint amely a hozzáadottérték-adót már magában foglalja.
   
      (1)  HL C 243., 2012.8.11.